CELEX: C2007/315/24
Language: sl
Date: 2007-12-22 00:00:00
Title: Zadeva C-195/06: Sodba Sodišča (četrti senat) z dne 18. oktobra 2007 (predlog za sprejetje predhodne odločbe Bundeskommunikationssenat – Avstrija) – Kommunikationsbehörde Austria (KommAustria) proti Österreichischer Rundfunk (ORF) (Prosto opravljanje storitev – Dejavnosti razširjanja televizijskih programov – Direktivi 89/552/EGS in 97/36/ES – Izraza teleprodaja in televizijsko oglaševanje – Nagradna igra)

22.12.2007   
            
            
               SL
            
            
               Uradni list Evropske unije
            
            
               C 315/15
            
         Sodba Sodišča (četrti senat) z dne 18. oktobra 2007 (predlog za sprejetje predhodne odločbe Bundeskommunikationssenat – Avstrija) – Kommunikationsbehörde Austria (KommAustria) proti Österreichischer Rundfunk (ORF)
   (Zadeva C-195/06) (1)
   
   (Prosto opravljanje storitev - Dejavnosti razširjanja televizijskih programov - Direktivi 89/552/EGS in 97/36/ES - Izraza „teleprodaja“ in „televizijsko oglaševanje“ - Nagradna igra)
   (2007/C 315/24)
   Jezik postopka: nemščina
   Predložitveno sodišče
   Bundeskommunikationssenat
   Stranki v postopku v glavni stvari
   
      Tožeča stranka: Kommunikationsbehörde Austria (KommAustria
   
      Tožena stranka: Österreichischer Rundfunk (ORF)
   Predmet
   Predlog za sprejetje predhodne odločbe – Bundeskommunikationssenat – Razlaga členov 1(c) in (f) Direktive Sveta z dne 3. oktobra 1989 o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov (UL L 298, z dne 17. oktobra 1989, str. 23) v besedilu iz Direktive Evropskega parlamenta in Sveta 97/36/ES z dne 30. junija 1997 (UL L 202, z dne 30. julija 1997, str. 60) – Oddaja, ki gledalcem ponuja možnost, da z izbiro komercialne telefonske številke sodelujejo v nagradni igri – Pojem „televizijsko oglaševanje“ in „televizijska prodaja“.
   Izrek
   Člen 1 Direktive Sveta 89/552/EGS z dne 3. oktobra 1989 o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov, kot je bila spremenjena z Direktivo 97/36/ES Evropskega parlamenta in Sveta z dne 30. junija 1997 je treba razlagati tako, da za oddajo ali del oddaje, v kateri izdajatelj televizijskega programa gledalcem ponudi možnost, da s takojšnjim klicem na komercialne številke in torej za plačilo, sodelujejo v nagradni igri;
   
               —
            
            
               velja opredelitev, ki jo ta člen v točki (f) daje teleprodaji, če gre pri tej oddaji ali njenemu delu za resnično ponudbo storitev, upoštevajoč cilj oddaje, v kateri se predvaja igra, njeno pomembnost v oddaji, glede na čas in pričakovane ekonomske posledice v primerjavi s tistimi, ki se pričakujejo v oddaji v celoti, kot tudi usmerjanje vprašanj, zastavljenih kandidatom;
            
         
               —
            
            
               velja opredelitev, ki jo ta člen, v točki (c) daje televizijskemu oglaševanju, če je zaradi namena in vsebine te igre, kot tudi zaradi okoliščin, v katerih se predstavi nagrade, ta igra obvestilo, ki želi televizijske gledalce spodbudili k nakupu blaga in storitev, ki so bile predstavljeni kot nagrada, ali nameravajo posredno, v obliki samopromocije spodbuditi odlike programov zadevnega izdajatelja.
            
         
      (1)  UL C 243, 1.10.2005.